Haluaisitko harjoitella ääneen lukemista? Lukukoira on kärsivällinen kuuntelija, jonka kanssa lukemista ei tarvitse jännittää. Lukukoira tarjoaa kuuntelevat korvansa ja empaattisen, karvaisen läsnäolonsa ääneen lukevalle. Lukukoiran kanssa lukutaito kehittyy! Yksi lukuhetki kestää noin 15min. Voit lukea koiralle mukaan ottamaasi kirjaa tai valita mieleisesi kirjaston kirjoista. Lukukoiran ohjaaja on läsnä lukuhetkessä. Ohjaajan tehtävä on valvoa lukuhetkeä sivusta, mutta ei puuttua sen kulkuun. Kevään aikataulu: keskiviikkoisin 24.1., 14.2., 6.3., 27.3. ja 17.4. klo 17-18.20. Ohjeet lukuhetkeä varten: Varaa aika kirjaston info-tiskiltä tai puhelimitse 09 31085063 (vain yksi aika per kerta). Muistathan myös peruuttaa varauksesi, jos et pääsekään paikalle. Yksi lukija kerrallaan. Lukukoiran kanssa voi harjoitella ääneen lukemista. Rauhoitutaan lukemiseen. Lukukoira on lukukaveri, ei leikkikaveri. Lukukoirat pitävät silityksestä. Kysy kuitenkin ensin omistajalta lupa. Lukukoiria on kaksi: Kitri (cairnterrieri) ja Häxa (borderterrieri). Koirat vaihtelevat vuoroja. Tervetuloa lukemaan, koira kuuntelee kaikilla kielillä! Kuvassa borderterrieri Häxa ja cairnterrieri Kitri Lue lisää lukukoirista Kennelliiton sivuilta.
Tule lukemaan lukukoiralle Maunulan kirjastoon!